***** ΚΑΝΟΝΙΣΜΟΣ (ΕΟΚ) αριθ. 3609/84 ΤΗΣ ΕΠΙΤΡΟΠΗΣ της 20ής Δεκεμβρίου 1984 που τροποποποιεί τον κανονισμό (ΕΟΚ) αριθ. 1761/77 όσον αφορά τον υπολογισμό της επιστροφής που λαμβάνεται από τους παρασκευαστές ισογλυκόζης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1566/83 (4), τον κανονισμό (ΕΟΚ) αριθ. 2742/75 του Συμβουλίου της 29ης Οκτωβρίου 1975 περί των επιστροφών στην παραγωγή στον τομέα των σιτηρών και της ορύζης (5), όπως τροποποιήθηκε τελευταία από τον κανονισμό (ΕΟΚ) αριθ. 1569/83 (6), και ιδίως το άρθρο 8, Εκτιμώντας: ότι ο κανονισμός (ΕΟΚ) αριθ. 1761/77 της Επιτροπής (7), όπως τροποποιήθηκε από τον κανονισμό (ΕΟΚ) αριθ. 2282/77 (8), προκάλεσε ερμηνευτικές δυσκολίες όσον αφορά τον υπολογισμό της επιστροφής που λαμβάνεται από τους παρασκευαστές ισογλυκόζης· ότι είναι, ως εκ τούτου, σκόπιμο να τροποποιηθεί το υπάρχον κείμενο για να διευκολυνθεί η κατανόησή του· ότι τα μέτρα που προβλέπονται στον παρόντα κανονισμός είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 3 του κανονισμού (ΕΟΚ) αριθ. 1761/77, η πρώτη και η δεύτερη παράγραφος αντικαθίσταται από το ακόλουθο κείμενο: «Το ποσό που αναφέρεται στο άρθρο 2 πρέπει να υπολογίζεται ως εξής: 1.2.3.4.5 // // // // // // Προϊόν που χρησιμοποιείται για την παραγωγή ισογλυκόζης // Ποσότητα παραγόμενης ισογλυκόζης, όπως καθορίζεται από το άρθρο 5α παράγραφος 2 του κανονισμού (ΕΟΚ) αριθ. 2742/75 (τόνοι επί ξηράς ύλης) // Συντελεστής που πρέπει να εφαρμοστεί // Ποσό της επιστροφής που εφαρμόζεται δυνάμει των άρθρων 1, 2 και 4 του κανονισμού (ΕΟΚ) αριθ. 2742/75 (ECU/τόνο) // Ποσό που ανακτάται (ECU) // // // // // // 1 // 2 // 3 // 4 // 5 // // // // // // Αραβόσιτος Μαλακός σίτος Θραύσματα ορύζης Άμυλο γεωμήλου Πλιγούρια και σιμιγδάλια αραβοσίτου // // 1,61 2,20 1,52 1,00 1,31 // // Στήλη 2 x στήλη 3 x στήλη 4 // // // // // Όταν, για την παρασκευή ισογλυκόζης, χρησιμοποιείται άμυλο, χωρίς ο ενδιαφερόμενος να παράσχει απόδειξη του προϊόντος που χρησιμοποιείται για την παρασκευή αυτού του αμύλου, το ποσό της ανάκτησης καθορίζεται αφού ληφθούν υπόψη ο συντελεστής (στήλη 3) και το ποσό της επιστροφής στην παραγωγή (στήλη 4) που εφαρμόζονται στον μαλακό σίτο.» Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 20 Δεκεμβρίου 1984.

[Source: multi_eurlex | Tokens: 2596]